Knud Erik Hansen (SF), 2000-11-23:
Jeg takker for redegørelsen.
Vi har lige haft en lang debat om asyl, om indgangen
til Danmark, som er én debat om, hvordan vi regulerer, hvem der kan komme ind i det danske samfund og få lov til at være her.
Så har vi den debat, vi godt vil rejse her: Når vi nu
har og får en masse med anden etnisk baggrund i det danske samfund, hvordan håndterer vi så den situation?
Den debat har vi meget gerne villet rejse, for vi synes, den er meget vigtig.
I den er der jo sådan set også to diskussioner.
Den ene diskussion var i høj grad den, som indenrigsministeren svarede på, nemlig diskussionen om, hvordan vi modtager udlændinge i de første 3 år.
Hvordan sørger vi for, at de kan blive parate til at blive en del af det danske samfund?
Jeg vil sige, at jeg i høj grad fik et svar på den første del om, hvad vi gør de første 3 år, og jeg vil også godt kvittere for den rapport, der er kommet.
Jeg synes, det er en god rapport, der er gået ind og har set på, hvad der er af problemer i de første 3 år.
Den peger også på nogle ting, hvor der klart er brug for, at man gør noget ved det.
De to ting, jeg vil nævne, som jeg synes er vigtige at diskutere videre, er spørgsmålene om netop at sikre, at man allerede, også i de første 3 år, får bedre mulighed for at komme ind på arbejdsmarkedet.
Det er helt afgørende, at det bliver bedre.
Det andet, som rapporten også viser som et problem, er bosætningen, hvor vi har en regel om, at man tvangsbosættes i nogle kommuner og har meget svært ved at få lov til at flytte til en anden kommune, hvis man vil dét.
Rapporten viser klart og tydeligt, at mange flygtninge og familiesammenførte oplever det som et stort problem.
Nu var det en forespørgsel til hele regeringen - jeg ved godt, at hele regeringen ikke kan være her i dag - men jeg manglede faktisk nogle udsagn om: Hvad gør vi ved det store problem med de mennesker med anden etnisk baggrund, der er i landet nu, og som har været her i mange år, hvor vi har nogle store konflikter; vi har nogle problemer på arbejdsmarkedet, vi har nogle problemer i boligområderne, vi har nogle problemer med diskrimination.
Jeg synes faktisk, jeg manglede nogle klare bud på, hvad man videre kunne gøre på det område.
Vi har i finansloven vedtaget nogle initiativer.
Der ligger mange initiativer på arbejdsmarkedsområdet, så det er ikke, fordi vi ikke har initiativer på arbejdsmarkedsområdet.
Dér oplever jeg faktisk, at der er en god indsats i gang.
Jeg havde faktisk håbet lidt på, at man kunne få nogle bud på og få en kreativ diskussion her
om, hvad det egentlig er, der ligger ude i horisonten, som vi skal tage fat på
der ikke noget bud på, og det var faktisk det, der i høj grad var vores forhåbning med forespørgslen. Så var vores anden forhåbning med forespørgslen for alvor at få taget fat på den diskussion, der hedder diskrimination.
Man kan ikke integreres, hvis der diskrimineres, for så har man et de- og vi-samfund.
Diskriminationen er udtryk for, at der er nogle, der er anderledes, og derfor skal vi af med diskriminationen.
Jeg oplever, vi har brug for meget kraftigt og aktivt, også her i
Jeg synes, at det haster.
Jeg synes, der er lavet et meget stort forarbejde, som gør, at vi faktisk godt kan skride til handling meget hurtigt.
Jeg synes, det haster meget med at få det, men jeg synes også, der kunne være andre steder, hvor man godt kunne tage fat, eksempelvis ligestilling på arbejdspladserne og etniske minoriteters muligheder for faktisk at formidle deres kultur og formidle viden om deres situation.
Der er også integrationsrådenes rolle og en styrkelse af dem.
Så jeg synes, der var mange andre steder, hvor man godt kan tage fat, også hvis man skal sikre sig ligestilling.
På den baggrund, da vi synes, det i høj grad er dér, vi har brug for noget videreudvikling - det er ikke sådan, at der ikke også de andre steder er brug for noget - vil jeg tillade mig at fremsætte følgende:
Forslag til vedtagelse